stanford-oval/wikipedia huggingface dataset:
Seinäjärvi (Virrat)
Maantietoa

Järven pinta-ala on 860 hehtaaria eli 8,6 neliökilometriä. Se on 5,7 kilometriä pitkä ja 3,3 kilometriä leveä. Järvenselän autiutta haittaavat vain kolme järven puolivaiheilla sijaitsevaa saarta. Maapohjan harjujen jaksollisuus muodostaa järveen niemien ja lahtien vuorottelevan rantaviivan. Etelärannassa sijaitsevat Rapalamminlahti, Hirvilahti ja Paukalahti, joiden väliin työntyy teräväkärkinen Hirviniemi. Itärannassa Selkäniemi suojaa Selkälahtea. Pohjoispäässä työntyy pohjoiseen Pohjoislahti, jonka vierestä osoittaa järvelle Pitkäkari. Niemen läheiset saaret Halkosaari ja Vääräsaari ovat myös harjumuodostumia. Sen ympäristö on alavaa seutua, joten järven rannat näkyvät horisontissa ohueena viivana.
Järvessä on kartan mukaan 63 saarta. Ne sijaitsevat yleensä rannan tuntumassa, mutta niitä voi esiintyä myös järvenselällä olevien matalikkojen yhteydessä. Suurimmat saaret ovat Halkosaari, Vääräsaari, Selkäsaari, Paattansaari ja Sääsken suurempi saari. Muita nimettyjä saaria ovat lounaassa Pölkkysaari, Talassaari ja Varsakallio, eteläpäässä Virstansaari ja Selkäkari, kaakossa pienempi Sääksensaari, ja pohjoisessa Kalliosaari.
Järvi on luodattu ja siitä on julkaistu syvyyskartat. Sen tilavuus on 17 miljoonaa kuutiometriä eli 0,017 kuutiokilometriä. Järven keskisyvyys on 2,0 metriä ja suurin syvyys on 4,2 metriä. Syvin kohta sijaitsee Paukalahdella.
Järven rantaviivan pituus on 43 kilometriä ja sen rannat ovat pääasiassa metsämaata, jota harvat peltoalueet katkaisevat. Paukalahden itärantaan työntyy Mutkanevan suoalue. Pohjoispäässä sijaitsee Pohjoislahden kulmakunta, eteläpäässä Hirviniemen kulmakunta ja länsirannalla luusuan ympärillä sijaitsee Seinäperän kulmakunta. Järvi kuuluu haja-asutusalueeseen, mutta rannoille on rakennettu noin 100  vapaa-ajan asuntoa.
Säännöstely

Järven vedenpinnan korkeus on 138,9 metriä mpy. Järvi on säännöstely vuodesta 1957 siten, että vedenpinnan korkeudeksi on määrätty raja-arvot 137,89 metriä ja 139,29 metriä mpy. Säännöstelypato sijaitsee Sulkueenjoen luusuassa Tammenlahdessa.
Vesistösuhteet

Järvi sijaitsee Kyrönjoen vesistössä (vesistöaluetunnus 42) Seinäjoen valuma-alueella (42.07), jonka Sulkveenjoen valuma-alueeseen (42.074) järvi kuuluu.
Koska järvi on vesistöalueensa latvavesiä, saa järvi pääosan vedestään omalta valuma-alueeltaan. 
Sulkveenjoen valuma-alueella on 17 yli hehtaarin kokoista järveä tai lampea, joista 16 laskevat suoraan tai välillisesti järveen. Niistä huomattavimpia ovat Hirvilahteen laskevan Hirvijärven (110 ha) valuma-alue, johon kuuluvat esimerkiksi Vähä Hirvijärvi (1 ha), Vähä-Maatia (3 ha), ja näiden lisäksi Silmälammi (21 ha) ja Vähä Silmälammi (2 ha). Paukalahteen laskee Paukajoki, joka on Kotalammin (9 ha) ja Paukajärven (35 ha) laskujoki, jonka valuma-alueella ovat myös Haarainlammi (2 ha), Silmänevan Lampareet (1 ha), Vähä Paukajärvi, Iso Hanhilampi (5 ha) ja Pieni Hanhilampi (2 ha), sekä idempänä Lippilammi (8 ha). Järven Pohjalahteen laskee Norjanperältä alkava oja, jonka valuma-alueella ovat Iso Ruuhijärvi (16 ha) ja Vähä Ruuhijärvi (8 ha), jotka laskevat Syrjälammen (1 ha) ja Latolammen (2 ha) läpi.
Järven laskujoki Sulkueenjoki yhtyy yli kolmen kilometrin päässä Kurjenjokeen muuttuen sitten Seinäjoeksi. Se virtaa Luoman ja Peräseinäjoen kautta Seinäjoelle, missä joki yhtyy Kyrönjokeen. Kyrönjoki laskee Mustasaaressa Merenkurkkuun.
Historiaa

Järvessä on toimitettu järvenlasku 1930-luvulla, mikä näkyy järven rantoja kiertävänä ja nykyistä vedenpintaan korkeammalla olevana pallekivikkona.
Semidevilish

| Semidevilish Darzamat |
| --- | --- | --- |

Studioalbumin tiedot
 Äänitetty : kesä-elokuussa 2004 Mamut Studio
 Julkaistu: 2004
 Tuottaja(t): Darzamat
 Tyylilaji: sinfoninen black metal
 Kesto: 49.42
 Levy-yhtiö: Metal Mind Productions
Darzamatin muut julkaisut
| Oniriad 2003 | Semidevilish 2004 | Transkarpatia 2005 |
Semidevilish on puolalaisen sinfonisen black metalin yhtye Darzamatin kolmas studioalbumi, joka on julkaistu vuonna 2004.
Kappaleet

Intro – 2.50
In Red Iris – 4.33
Era Aggression – 4.01
Time of Obscure Emotions – 5.03
Fistful of Ashes – 5.06
Demise – 4.18
Absence of Light – 4.25
The Darkest One – 3.42
Dusk – 6.01
From Beyond – 4.56
In Its Cobweb – 4.47
Kokoonpano

Nera – laulu
Rafał "Flauros" Góral – laulu
Damian "Daamr" Kowalski – kitara, bassokitara
Krzysztof "Chris" Michalak – kitara
Patryk "Spectre" Kumór – kosketinsoitin
Tomasz "Golem" Dańczak – rummut
Aiheesta muualla

Semidevilish Discogsissa. (englanniksi)
Albumi Semidevilish Encyclopaedia Metallum -sivustolla (englanniksi)
Samantha Barks

| Samantha Barks |
| --- | --- |
 Samantha Barks vuonna 2014.
Henkilötiedot
Koko nimi:  Samantha Jane Barks
Syntynyt: 2. lokakuuta 1990 (ikä 34) Mansaari, Yhdistynyt kuningaskunta
Ammatti:  näyttelijä, laulaja
Näyttelijä
Aktiivisena:  2008–
Merkittävät roolit:  Éponine (Les Misérables)
Aiheesta muualla
IMDb 
Elonet
Samantha Jane Barks (s. 2. lokakuuta 1990 Mansaari) on brittiläinen näyttelijä ja laulaja. Hän tuli vuonna 2008 kolmanneksi BBC:n kykyjenetsintäohjelmassa I’d Do Anything, jossa haettiin Nancyn esittäjää Oliver!-musikaalin West End -tuotantoon. Elokuvadebyyttinsä Barks teki Époninen roolissa Les Misérables -musikaalissa vuonna 2012. Hän on esiintynyt myös elokuvassa The Christmas Candle (2013) ja Disney Channelin sarjassa Groove High (2012–2013).
Elokuvat

Les Misérables (2012)
Sydämen mekaniikka (Jack and the Cuckoo-Clock Heart, 2013)
The Christmas Candle (2013)
Dracula Untold (2014)
A Hundred Streets (2015)
Bitter Harvest (2017)
Interlude in Prague (2017)
For Lover or Money (2019)
Lähde:
Aiheesta muualla

Kuvia tai muita tiedostoja aiheesta Samantha Barks Wikimedia Commonsissa
Samantha Barks Internet Movie Databasessa. (englanniksi)
Shirakawa

Shirakawa voi tarkoittaa:
Maantiede

Shirakawa, Japanin kaupunki Fukushiman prefektuurissa
Shirakawa, Japanin maaseutukaupunki Gifun prefektuurissa
Shirakawa, Japanin kyläkunta Gifun prefektuurissa
Shirakawan daimiokunta, Japanin entinen daimiokunta Mutsun provinssissa
Shirakawa-gōn ja Gokayaman historialliset kylät, maailmanperintökohde Japanissa
Henkilöt

Shirakawa (1053–1129), Japanin keisari 1073–1087
Hideki Shirakawa (s. 1936), japanilainen kemisti, Nobelin kemianpalkinnon saaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Shirakawa”, voi hakea sivunnimihaulla, laajalla sivunnimihaulla tai tekstihaulla.
Sarah Barrable-Tishauer

Sarah Barrable-Tishauer (s. 6. heinäkuuta 1988) on kanadalainen näyttelijä. Hänet tunnetaan Liberty Van Zandtin roolista televisiosarjassa Degrassi: The Next Generation. Sen lisäksi hänellä on ollut rooli Gregory Hinesin televisioelokuvassa The Red Sneakers (2002).
Torontossa syntynyt Barrable-Tishauer on musta juutalainen. Hän voitti vuonna 2002 jaetun Young Artist -palkinnon. Hän ei ole pelkkä näyttelijä, vaan myös etevä tanssija ja muusikko.[lähde? ]
Aiheesta muualla

Sarah Barrable-Tishauer Internet Movie Databasessa. (englanniksi)
Viralliset sivut (Arkistoitu – Internet Archive) (englanniksi)
Seremonia (albumi)

| Seremonia Seremonia |
| --- | --- | --- |

Studioalbumin tiedot
 Julkaistu: 14. syyskuuta 2012
 Formaatti: CD, LP
 Tyylilaji: psykedeelinen rock, doom metal, hard rock
 Kesto: 31.22
 Levy-yhtiö: Svart
Seremonian muut julkaisut
|   | Seremonia 2012 | Ihminen 2013 |
Seremonia on saman nimisen yhtyeen esikoisalbumi, joka julkaistiin 14. syyskuuta 2012 levymerkillä Svart Records.
Vastaanotto

Albumi sai ristiriitaisen vastaanoton. Soundin Eero Kettunen antoi albumille kolme tähteä viidestä. Musiikillinen ”jam” ja syntetisaattorisoundit saivat kehuja, kun taas kitarariffit ja laulajan poissaolevaa tulkintaa kritisoitiin. Sen sijaan Kaaoszinen Riku Mäkinen antoi albumille täydet kymmenen pistettä. Hän sanoi sen äänimaailman jäljittelevän onnistuneesti 70-luvun soundeja ja tunnelman olevan erinomainen. Ainoaa lievää kritiikkiä sai Noora Federleyn hennon tasapaksu ääni. Imperiumin Frostheim antoi albumille murska-arvion. Hän lyttäsi kappaleet parhaimmillaankin keskinkertaisiksi sekä laulajan äänen luotaantyöntäväksi, ja sanoi kuuntelukokemuksen olleen kokonaisuudessaan epämiellyttävä. Myös Infernon arvio kritisoi laulajaa sekä albumin herättävän lähes ainoastaan negatiivisia tunteita.
Kappaleet

Seremonia – 0.47
Uhrijuhla – 2.22
Rock’n’rollin maailma – 3.27
Huutava taivas, kuiskaava maa – 3.41
Aamuruskon kaupunki – 5.50
Kosminen ruumisvaunu – 2.10
Lusiferin käärmeet – 4.22
Antikristus 666 – 3.04
Kiirastulen tähtisumu – 1.07
Hautakiven varjossa – 4.32
Arvostelut

Imperiumi.net: 3–/10
Inferno: negatiivinen
Kaaoszine.fi: 10/10
Soundi:
Sarah Bovy

Bovy vuonna 2018.
Bovy kilpailemassa W Seriesissä kaudella 2019.
Sarah Bovy (s. 15. toukokuuta 1989) on belgialainen kilpa-autoilija. Bovy ajaa FIA World Endurance Championship ja IMSA SportsCar Championship -sarjoissa. Hän on ajanut myös W Series -sarjassa kaudella 2019 sarjan varakuljettajana.
European Le Mans Series -kaudella 2022 hän ajoi Iron Lynx -tallissa GTE-luokan voittoon Michelle Gattingin ja Doriane Pinin kanssa. Vuonna 2023 hän ajoi paalupaikalle GTE-luokassa Sebringin kilpailussa.
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | Pisteet | Sijoitus |
| --- | --- | --- | --- | --- | --- | --- | --- | --- | --- |
| 2019 | Hitech GP | HOC   | ZOL DNS | MIS 12 | NOR   | ASS   | BRH 19 | 0 | 19. |
Serbian despotaatti

| Serbian despotaatti Српска Деспотовина Srpska Despotovina > 1402–1537 (de jure) |
| --- | --- |
  Serbian despotaatin vaakuna 
   Serbian despotaatti vuonna 1422. 
Valtiomuoto:  Feodalismi
Hallitsija 1402–1427 1427–1456 1456–1458 1458–1459 1459:  Despootti Stefan Lazarević Đurađ Branković Lazar Branković Stefan Branković Stjepan Tomašević
Pääkaupunki:  Belgrad Smederevo
Uskonnot:  Serbian ortodoksinen kirkko kristinusko
Viralliset kielet:  serbia
Edeltäjä(t):  Moravian Serbia (1371–1403)
Seuraaja(t):  Osmanien valtakunnan vasalli
Serbian despotaatti (serb. Српска деспотовина / Srpska despotovina) oli historiallinen valtio nykyisen Serbian alueella.
Vaikka vuonna 1389 käytyä Kosovo Poljen taistelua pidetään yleensä keskiaikaisen Serbian valtion loppuna, Serbian valtakuntaa ja Moravian Serbiaa seurannut Serbian despotaatti oli olemassa vielä 70 vuoden ajan. 1400-luvun alkupuoliskon ajan siellä vallitsi itsenäinen kulttuurinen ja poliittinen renessanssi, joka päättyi kun Osmanien valtakunta valtasi alueen vuonna 1459. Senkin jälkeen despotaatti jatkoi olemassaoloaan aina 1500-luvun puoleenväliin asti, tosin maanpaossa Unkarin kuningaskunnassa. Pavle Bakić oli Serbian despooteista viimeinen, jonka sekä Habsburgien että Osmanien valtakunnat tunnustivat.
Hallitsijat

| Nimi | Kausi | Lisätietoa |  |
| --- | --- | --- | --- |
| Stefan Lazarević (1374–1427) | Elokuu 1402 – 19. heinäkuuta 1427 | Lazarevićin hallitsijasuku |  |
| Đurađ Branković (1375–1456) | 19. heinäkuuta 1427 – 18. elokuuta 1439 | Brankovićin hallitsijasuku |  |
| Grgur Branković (1416–1459) | Toukokuu 1439 – 18. elokuuta 1439 | Đurađin kanssahallitsija |  |
| Tuomas Kantakuzenos | Toukokuu 1439 – 18. elokuuta 1439 | Đurađin kanssahallitsija |  |
| Ishak-Beg (k. 1443) | 1439–1443 | Turkkilainen kuvernööri |  |
| Isa-Beg | 1443 – 12. kesäkuuta 1444 | Turkkilainen kuvernööri |  |
| Đurađ Branković (1375–1456) | 12. kesäkuuta 1444 – 24. joulukuuta 1456 | palasi valtaan |  |
| Lazar Branković (1421–58) | 24. joulukuuta, 1456 – 19. tammikuuta 1458 | Brankovićin hallitsijasuku |  |
| Mihailo Anđelović (d. 1464) | 19. tammikuuta 1458 – maaliskuu 1458 | kanssahallitsija |  |
| Jelena Paleolog (1432–73) | 19. tammikuuta 1458 – maaliskuu 1458 | kanssahallitsija |  |
| Stefan Branković (1420–1476) | 19. tammikuuta 1458 – 21. maaliskuuta 1459 | kanssahallitsija maaliskuuhun 1458 |  |
| Stjepan Tomašević (1438–1463) | 21. maaliskuuta 1459 – 20. kesäkuuta 1459 | Kotromanićin dynastia |  |
Maanpaossa eläneet nimelliset Serbian despootit
| Vuk Grgurević Branković (1438–1485) | 1471 – 16. huhtikuuta 1485 | "Zmaj Ognjeni Vuk" (lisänimi Tulinen Lohikäärmesusi) |  |
| Đorđe Branković (1461–1516) | Helmikuu 1486 – heinäkuu 1497 | Brankovićin hallitsijasuku |  |
| Jovan Branković (1462–1502) | 1492 – 10. joulukuuta 1502 | Brankovićin hallitsijasuku |  |
| Jelena Branković (k. 1530) | 10. joulukuuta 1502 – 1503 | Jovanin leski; väliaikainen |  |
| Ivaniš Berislavić (k. 1514) | 1503 – tammikuu 1514 | Berislavići Grabarski |  |
| Stefan Berislavić (1504–1536) | Tammikuu 1514 – 1536 | Berislavići |  |
| Jelena Branković (k. 1530) | Tammikuu 1514 – 1522 | toista kertaa; sijaisena alaikäiselle pojalleen Stefanille |  |
| Radič Božić (k. 1528) | June 29, 1527 – syyskuu 1528 | Božićin dynastia |  |
| Pavle Bakić (k. 1537) | 20. syyskuuta 1537 – 9. lokakuuta 1537 | Bakićin dynastia |  |
Aiheesta muualla

Kuvia tai muita tiedostoja aiheesta Serbian despotaatti Wikimedia Commonsissa
Monumenta Serbica: THE ART OF MORAVA SCHOOL (englanniksi) - Despotaatin kulttuurirenessanssista
Medieval Serbian ecclesiestical art styles pt. III – the Morava school[vanhentunut linkki] (englanniksi) - Despotaatin kulttuurisesta merkityksestä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Serbian Despotate
Käännös suomeksi
Sarah Bolger

| Sarah Bolger |
| --- | --- |
 Bolger Toronton elokuvajuhlilla vuonna 2011.
Henkilötiedot
Syntynyt: 28. helmikuuta 1991 (ikä 33) Dublin, Irlanti
Ammatti:  näyttelijä
Aiheesta muualla
IMDb 
Elonet
Sarah Bolger (s. 28. tammikuuta 1991 Dublin) on irlantilainen näyttelijä. Hän on esiintynyt muun muassa elokuvissa In America (2003), Alex Rider & Stormbreaker (2006) ja Spiderwickin kronikat (2008). In Americassa esiintyi myös hänen nuorempi sisarensa Emma Bolger.
Televisiossa Bolger on esittänyt muun muassa Henrik VIII:n tytärtä Mariaa Tudorsissa vuosina 2008–2010, prinsessa Auroraa fantasiasarjassa Olipa kerran vuosina 2012–2015 sekä Jadea toimintasarjassa Into the Badlands vuosina 2015–2017.
Aiheesta muualla

Sarah Bolger Internet Movie Databasessa. (englanniksi)
Shirakawa (Fukushima)

| Shirakawa (白河市) |
| --- | --- |
 Shirakawa Kominen linna
 lippu:  symboli
 Shirakawan sijainti Fukushiman prefektuurissa
 Shirakawa
 Koordinaatit: 37°07′35″N, 140°12′39″E 
Valtio:  Japani
Alue:  Tōhoku
Prefektuuri:  Fukushiman prefektuuri
Pinta-ala:  
 – Kokonaispinta-ala:  305,32 km²
Väkiluku (10/2020):  59 274
 – Väestötiheys:  194 as./km²
Symbolit:  
 – Puu:  Japaninpunamänty
 – Kukka:  Japaninaprikoosi
 – Lintu:  Idänsilkkikerttunen
 
 http://www.city.shirakawa.fukushima.jp/ 
Infobox OKVirheellinen NIMI-arvo: 
Shirakawa (jap. 白河市, Shirakawa-shi) on Japanin kaupunki Honshūn saarella Tōhokun alueella Fukushiman prefektuurissa. Se sijaitsee sisämaassa prefektuurin eteläosassa Abukumajoen yläjuoksulla. Etelässä kaupunki rajautuu Tochigin prefektuuriin. Shirakawassa on 59 274 asukasta (lokakuussa 2020) ja sen pinta-ala on 305,32 neliökilometriä. Sijaintinsa vuoksi kaupunkia on vanhastaan kutsuttu ”portiksi Tōhokuun”, ja nykyisinkin tärkeät pohjoiseen johtavat liikenneväylät kulkevat sen kautta.
Shirakawaa palvelevat JR Higashi-Nihonin suurnopeusjunayhteys Tōhoku Shinkansen ja Tōhoku-päälinja. Shin-Shirakawan rautatieasema, jolla Shinkansen-junat pysähtyvät, sijaitsee kuitenkin kaupungin rajalla Nishigōn kyläkunnan puolella.
Kuvia

Nanjärven puistoa
Shirakawan rautatieasema
Shirakawa no sekin pyhäkkö
Sekinomorin puistoa
Shirakawan kantakaupunki vuoden 1975 ilmakuvassa
Aiheesta muualla

Kuvia tai muita tiedostoja aiheesta Shirakawa Wikimedia Commonsissa
Kaupungin internetsivut (japaniksi)
Seti (vyöhyke)

| Seti सेती, Setī |
| --- | --- |
 Setin vyöhyke on Nepalin läntisin vyöhyke.
 Koordinaatit: 29.266°N, 80.982°E 
Valtio:     Nepal
Nepalin kehitysalueet:  Kaukolännen kehitysalue
Hallinto:  
 – hallinnollinen keskus:  Dipayal Silgadhi (26 508 as., 2011)
Pinta-ala  ():  12 550 km² (2.)
Väkiluku (2011)  ():  1 571 911
 – väestötiheys:  126 as./km²
Lyhenteet:  
 – ISO 3166:  NP-SE
Seti (nepaliksi सेती, Setī) on yksi Nepalin neljästätoista vyöhykkeestä ja osa Nepalin Kaukolännen kehitysaluetta (Sudur Pashchimanchal). Seti sijaitsee Nepalin länsiosassa rajoittuen etelässä Intian Uttar Pradeshin osavaltioon ja pohjoisessa pienellä matkalla Kiinan Tiibetiin. Nepalin vyöhykkeistä naapureita ovat Mahakali lännessä, Karnali pohjoisessa ja Bheri idässä.
Vyöhykkeen pinta-ala on 12 550 neliökilometriä ja se on kooltaan Nepalin toiseksi suurin. Vyöhykkeen alueella asui vuonna 2011 yhteensä 1 571 911 ihmistä. Vuosikymmen aiemmin (2001) väkiluku oli 1 330 855.
Setin hallinnollinen keskuskaupunki on Dipayal Silgadhi (26 508 as., 2011), joka on myös Nepalin Kaukolännen keskus. Vyöhykkeen suurimmat kaupungit ovat kuitenkin Dhangadhi (Dhangaḍhī, Dhangarhī, 104 047 as.) ja Tikapur (56 983 as.).
Piirikunnat

Vyöhyke jakaantuu viiteen piirikuntaan.
Achham
Bajhang
Bajura
Doti
Kailali
Aiheesta muualla

Kuvia tai muita tiedostoja aiheesta Seti (vyöhyke) Wikimedia Commonsissa
IBN given approval for developing West Seti Project (13.4.2015) (englanniksi) (onlinekhabar.com)
Nepalin vyöhykkeet
Bagmati
Bheri
Dhawalagiri
Gandaki
Janakpur
Karnali
Kosi
Lumbini
Mahakali
Mechi
Narayani
Rapti
Sagarmatha
Seti
Vyöhykkeen piirikuntajako.
Serena (vuoden 2014 elokuva)

| Serena |
| --- | --- |

Ohjaaja:  Susanne Bier
Käsikirjoittaja:  Christopher Kyle
Perustuu:  Ron Rashin romaaniin Serena
Tuottaja:  Ben Cosgrove Mark Cuban Paula Mae Schwartz Steve Schwartz Todd Wagner Nick Wechsler
Säveltäjä:  Johan Söderqvist
Kuvaaja:  Morten Søborg
Leikkaaja:  Matthew Newman Simon Webb
Tuotantosuunnittelija:  Richard Bridgland
Pääosat:  Jennifer Lawrence Bradley Cooper Rhys Ifans Toby Jones
Valmistustiedot
Valmistusmaa:  Yhdysvallat
Levittäjä:  Eagle Pictures Vertigo Média Netflix Hulu
Ensi-ilta:  13. lokakuuta 2014 (Lontoon elokuvajuhlat)
Kesto:  110 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Serena on vuonna 2014 ensi-iltansa saanut Susanne Bierin ohjaama yhdysvaltalainen draamaelokuva. Se perustuu Ron Rashin samannimiseen romaaniin vuodelta 2008. Elokuvan on käsikirjoittanut Christopher Kyle. Elokuvan pääosissa ovat Jennifer Lawrence ja Bradley Cooper. He näyttelevät George ja Serena Pembertonia, jotka perustavat puutavaraimperiumin. Kun Serena huomaa, ettei hän voi saada lapsia, heidän suhteensa alkaa rakoilla. Cooper ja Lawrence näyttelivät pääosaparia myös elokuvassa Unelmien pelikirja (2012).
Näyttelijät

| 0 | 1 | 2 |
| --- | --- | --- |
|  Jennifer Lawrence  | … |  Serena Pemberton   |
|  Bradley Cooper  | … |  George Pemberton   |
|  Rhys Ifans  | … |  Galloway   |
|  Toby Jones  | … |  Sheriff McDowell   |
|  David Dencik  | … |  Buchanan   |
|  Sean Harris  | … |  Campbell   |
|  Ana Ularu  | … |  Rachel   |
|  Sam Reid  | … |  Vaughn   |
|  Blake Ritson  | … |  Lowenstein   |
|  Ned Dennehy  | … |  Ledbetter   |
|  Charity Wakefield  | … |  Agatha   |
|  Michael Ryan  | … |  Coldfield Kim Bodnia  |
Tuotanto

Alun perin Darren Aronofskyn oli määrä ohjata elokuva ja pääosaan oli valittu Angelina Jolie. Heidän lähdettyään projektista tanskalainen Susanne Bier valittiin uudeksi ohjaajaksi. Elokuva kuvattiin vuoden 2012 alussa, Prahassa Tšekissä. Bieriltä kului 18 kuukautta elokuvan viimeistelyyn, vaikka esimerkiksi uusintakuvauksia ei ollut.
Aiheesta muualla

Serena Internet Movie Databasessa (englanniksi)
Susanne Bierin ohjaamat elokuvat
| 0 | 1 | 2 | 3 |
| --- | --- | --- | --- |
1990-luku: Freud flytter hjemmefra (1991) · Det bli'r i familien (1994) · Pensionat Oskar (1995) · Sekten (1997) · Se ainoa oikea (1999)
2000-luku: Käsi sydämellä (2000) · Rakastan sinua ikuisesti (2002) · Veljekset (2004) · Häiden jälkeen (2006) · Kaikki mitä kadotimme (2007)
2010-luku: Kosto (2010) · Love Is All You Need (2012) · Serena (2014)
Samannud

| Samannud |
| --- | --- |
 Suihkulähde.
 Samannud
 Koordinaatit: 30°58′N, 31°15′E 
Valtio:  Egypti
Kuvernoraatti:  Al-Gharbiyya
Väkiluku (2006):  57 177
Infobox OKVirheellinen NIMI-arvo: 
Samannud on pikkukaupunki Egyptissä Niilin suistolla. Sen asukasluku vuonna 2006 oli 57 177.
Maantiede

Samannud sijaitsee Ala-Egyptissä Niilin suistossa noin 8 kilometriä suuremmasta al-Mahalla al-Kubran kaupungista itään. Alue kuuluu al-Gharbiyyan kuvernoraattiin.
Historia

Samannudin historia ulottuu aina muinaisen Egyptin aikoihin, jolloin sen paikalla sijaitsi Sebennytoksen kaupunki, egyptiksi Tjeb-netjer ja koptiksi Djemnuti.
Samannud tunnetaan pitkästä kirkkohistoriastaan. Se esiintyy esimerkiksi marttyyreistä kertovassa kirjallisuudessa. Athanasios Suuri mainitsee Samannudin melkiittiläisen piispan vuonna 352. Pyhittäjä Anubin sanotaan matkanneen sen poikki. Kaupungissa oli hänelle omistettu kirkko, jonne hänen sanottiin olevan haudatun. Arabimaantieteilijät mainitsevat paikan 700-luvulta lähtien. Al-Idrisi kuvaili sitä 1100-luvulla vilkkaaksi kauppapaikaksi.
Väestö

Samannudin asukasluku oli vuonna 2006 yhteensä 57 177.
Muinaisen Egyptin aikaisia reliefejä.
Shirakumo-luokka

| Shirakumo |
| --- | --- |
 Piirros luokan aluksesta.

Tekniset tiedot
Uppouma:  428 t
Pituus:  67,51 m
Leveys:  6,34 m
Syväys:  1,89 m
Koneteho:  7 000 ihp
Nopeus:  31 solmua
Miehistöä:  62
Aseistus
Meritorjunta:  1 × QF 12 naulan 12 cwt -laivatykki 5 × QF 6 naulan Hotchkiss 2 × 18″ torpedoputkea
Shirakumo-luokka (jap. 白雲型駆逐艦) oli keisarillisen Japanin laivaston kahden torpedovenehävittäjän muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Shirakumo | John I. Thornycroft and Company, Chiswick | 1. helmikuuta 1901 | 1. lokakuuta 1901 | 13. helmikuuta 1902 | myyty 21. heinäkuuta 1921 |
| Asashio | Thornycroft | 3. huhtikuuta 1901 | 10. tammikuuta 1902 | 4. toukokuuta 1902 | myyty 5. huhtikuuta 1926 |
Aiheesta muualla

Kuvia tai muita tiedostoja aiheesta Shirakumo-luokka Wikimedia Commonsissa
Shirakumo-luokan torpedovenehävittäjät
Keisarillisen Japanin laivaston alusluokat Venäjän–Japanin sodassa
| --- | --- |
Pre-dreadnought-taistelulaivat:  Fuji • Shikishima • AsahiS • MikasaS
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  IzumiS • Naniwa • Matsushima • Akitsushima • YoshinoS • Suma • TakasagoS • Kasagi • Niitaka • OtowaS
Panssaroimattomat risteilijät:  TakaoS • YaeyamaS • TatsutaS • MiyakoS • ChihayaS • YodoC
Hävittäjät:  Ikazuchi • Murakumo • Akatsuki • Shirakumo • Harusame • Kamikaze
Torpedoveneet:  KotakaS • Hayabusa
Tykkiveneet:  AmagiS • Kongō • Kaimon • Katsuragi • Maya • TsukushiS • BanjōS • HeienS • ŌshimaS • UjiS
Keisarillisen Japanin laivaston alusluokat ensimmäisessä maailmansodassa
| --- | --- |
Dreadnought-taistelulaivat:  Fusō • Ise • NagatoC
Pre-dreadnought-taistelulaivat:  Fuji • Shikishima • AsahiS • MikasaS • Katori • Satsuma • Kawachi
Taisteluristeilijät:  Tsukuba • Ibuki • Kongō
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  Naniwa • Matsushima • AkitsushimaS • Suma • Kasagi • Niitaka • OtowaS • ToneS • Chikuma
Hävittäjät:  Ikazuchi • Murakumo • Akatsuki • Shirakumo • Harusame • Kamikaze • Umikaze • Sakura • Urakaze • Kaba • Isokaze • Momo • Enoki • Kawakaze • MomiC • MinekazeC
Torpedoveneet:  Hayabusa
Sukellusveneet:  K • L